Diari Oficial de la Generalitat Valenciana


Sumari del DOGV 8579, del 27-06-2019 (2019/6038)

RESOLUCIÓ de 13 de maig de 2019, del cap del Servei d'Indústria i Energia, d'autorització de construcció de la modificació del traçat del projecte línia aèria trifàsica a 20 kV interconnexió L-Azuliber ST l'Alcora AP 915008 L- Sant Joan de Moró ST Corral del Corb AP 945252, en el terme municipal de l'Alcora. Expediente ATLINE/2017/39/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6038


Data del document
:   13-05-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 13 de maig de 2019, del cap del Servei d'Indústria i Energia, d'autorització de construcció de la modificació del traçat del projecte línia aèria trifàsica a 20 kV interconnexió L-Azuliber ST l'Alcora AP 915008 L- Sant Joan de Moró ST Corral del Corb AP 945252, en el terme municipal de l'Alcora. Expediente ATLINE/2017/39/12. [2019/6038]  
  
Presentat l'annex de modificació al traçat del projecte línia aèria trifàsica a 20 kV interconnexió L-Azuliber ST l'Alcora AP 915008 L- Sant Joan de Moró ST Corral del Corb AP 945252, en el terme municipal de l'Alcora (Castelló) i sobre la base dels següents:  
  
Fets  
Primer. Que amb data 31 d'agost de 2017 es va dictar resolució d'autorització administrativa prèvia, autorització administrativa de construcció i es declara, en concret, la utilitat pública de la línia aèria trifàsica a 20 kV emplaçada en les partides del Toll i el Carrascal, en el terme municipal de l'Alcora (Castelló). Expedient ATLINE/2017/39/12.  
Segon. Que, amb data 11 de juny de 2018 es presenta l'annex de modificació al traçat del projecte més amunt indicat per Iberdrola Distribución Eléctrica, SAU, i als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Tercer. Que l'abast de la modificació al projecte inicial és la variació del traçat de la línia entre els suports 10 i 13, desplaçant la línia projectada lateralment sobre el límit de la parcel·la afectada (polígon 23, parcel·la 49) sense generar noves servituds de vol i ocupació per noves parcel·les afectades. Es modifiquen quatre suports (núm. 10, 11, 12 i 13), i s'augmenta la longitud de línia en 22 metres, que passa de 1.997 metres inicials a 2.019 metres.  
  
Fonaments de dret  
Primer. Efectuats els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. De conformitat amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas.  
  
Tercer. Que la instrucció del procediment és competència del Servei Territorial d'Indústria i Energia, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de construcció de la modificació del traçat segons l'annex presentat el 11 de juny de 2018, de la instal·lació elèctrica que s'indica:  
  
Peticionari: Iberdrola Distribución Eléctrica, SAU.  
Emplaçament de la instal·lació: partida del Toll i el Carrascal - l'Alcora - Castelló  
Projecte/avantprojecte. Denominació: nova línia aèria trifàsica a 20 kV interconnexió L-Azuliber ST l'Alcora AP 915008 L- Sant Joan de Moró ST Corral del Corb AP 945252, en el terme municipal de l'Alcora (Castelló)  
  
Característiques principals incloent la modificació de l- annex:  
  
Núm. de registre de línies: ----- Tipus: aèria  
Tensió: 20 kV Longitud total: 2.019 m  
Longitud aèria: 2.019 m Longitud subterrània: 0 m  
  
  
Aquesta autorització s'atorga sense perjudici de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que resulten aplicables i, especialment, les relatives a l'ordenació del territori i al medi ambient.  
  
Aquesta autorització s'emet sense perjudici de tercers, i es deixen fora de perill els drets particulars.  
  
En l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i, si escau, annexos tècnics posteriors aportats a aquest.  
2. El peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar una part d'aquesta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, per triplicat exemplar, del certificat de finalització parcial d'obra, subscrit pel tècnic competent i visat pel col·legi oficial corresponent, acreditatiu que la part de la instal·lació ja executada és de conformitat amb els reglaments tècnics en la matèria.  
- La finalització de l'execució es realitzarà sota la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que estableix el Decret 88/2005.  
- Transcorregut un mes des que per aquest servei territorial es va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Si aquesta instal·lació ja està en tensió, el peticionari haurà de procedir a la desconnexió a la finalització d'aquest termini.  
  
  
Segon  
Per mitjà de la Resolució de 31 d'agost de 2017, es va declarar en concret, la utilitat pública de la línia aèria trifàsica a 20 kV emplaçada en les partides del Toll i el Carrascal. Amb aquesta autorització administrativa de construcció de l'annex al projecte, no es generen noves servituds de vol i ocupació per noves parcel·les afectades, però si diferents afeccions respecte al projecte inicial en els béns i drets afectats següents:  
  
  
  
  
Tercer  
Publicar i notificar aquesta resolució, d'acord amb el que estableix el Decret 88/2005, i se significa que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb la resta de disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, cap recurs d'alçada davant la Direcció General d'Indústria i Energia en el termini d'un mes, comptador a partir de l'endemà de la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló a 13 de maig de 2019. El cap de Servei Territorial d'Indústria i Energia. Gerardo Nebot García.